Dagiti probinsia ti Indonesia

Dagiti Probinsia ti Indonesia ket dagiti 34 a kadakkelan a pannakabingbingay ti pagilian ken ti kangatuan nga agpang iti lokal a gobierno (Daerah Tingkat I – rehion iti agpang I). Dagiti probinsia ket nabingbingayda pay kadagiti rehensia ken siudad (Daerah Tingkat II – dagiti rehion iti agpang II), a nabingbingayda met kadagiti distrito (kecamatan).

Pakaammo 
Ti tunggal maysa a probinsia ket addaan iti bukod a lokal a gobierno, nga idauluan babaen ti gobernador, ken addaan iti bukod a lehislatibo a bagi. Ti gobernador ken dagiti kameng dagiti bagi ti lokal a pannakabagi ket mabutosanda babaen ti popular a butos para kadagiti termino iti lima a tawen.

Dagiti agdama a probinsia 
Ti Indonesia ket addaan kadagiti 34 a probinsia, walo kadagitoy ket napartuaten manipud idi 1999, dagitoy ket ti: Amianan a Maluku, Laud a Papua, Banten, Is-isla Bangka Belitung, Gorontalo, Is-isla Riau, Laud a Sulawesi ken (idi naladaw a 2012) Amianan a Kalimantan.

Adda dagiti lima a probinsia nga addaan iti espesial a kasasaad:
 Aceh, para iti panagusar iti linteg ti sharia a kas ti rehional a linteg ti probinsia.
 Espesial a Kapitolio a Rehion ti Jakarta.
 Espesial a Rehion ti Yogyakarta, ti naturay a monarkia iti kaunegan ti Indonesia a ti sultan Hamengkubuwono a kas ti tumawid a Gobernador ken ti Paduka Sri Pakualam a kas ti tumawid a bise gobernador. Ti Espesial a Rehion ti Yogyakarta ket saanda a kayat a matawagan a kas probinsia segun ti Linteg Blng. 03/1950 ken Blng. 12/2012 a maipanggep Iti Espesialidad ti Rehion ti Yogyakarta.
 Papua, para iti pannakaited ti panangisayangkat ti matalinaay a panagrang-ay.
 Laud a Papua, para iti pannakaited ti panangisayangkat ti matalinaay a panagrang-ay.

Dagiti probinsia ket opisialda a maigrupo kadagiti pito a heograpikal a yunit.

Tabla dagiti probinsia

Dagiti naisingasing a masakbayan a probinsia 
Adda dagiti adu a bilang dagiti baro a probinsia a naisingasingen a mainayon kadagiti 34 nga addan a probinsia ti Indonesia. Manipud idi 2013, mangkitkita ti gobierno ti panagpartuat dagiti walo a baro a probinsia intono 2020, babaen ti panangisina dagiti nadumaduma nga addan a probinsia.

Idi 25 Oktubre2013, ti Kamara dagiti Pannakabagi ti Indonesia (DPR) ket nangrugida a nagrepaso kadagiti sinursurat a baro a linteg iti pannakapundar dagiti 57 a perspektibo a rehensia ken dagiti 8 a baro a probinsia. Ti naud-udi a naibaga ket buklen dagiti walo a lugar a naibaga dita ngato – ti Kapuas Raya ket mangbukelto kadagiti lima nga akindaya unay a rehensia iti agdama a probinsia ti Laud a Kalimantan, ken ti Bolaang Mongondow Raya ket mangbukelto ti akin-abagatan a kagudua ti agdama a probinsia ti Amianan a Sulawesi. Iti isu met laeng a lawas, ti Kamara, iti naudi a mitingna iti tawen, ket inaprobaranna ti pannakapartuat dagiti pito a baro a rehensia – ti Mahakam Ulu (Daya a Kalimantan), Malaka (Daya a Nusa Tenggara),  Tengnga a Mamuju (Laud a Sulawesi), Banggai Laut (Tengnga a Sulawesi), Isla Tailabu (Amianan a Maluku), Penukal Abab Lematang Ilir (Abagatan a Sumatra) ken Daya a Kolaka (Abagatan a daya a Sulawesi).

Iti pay maipatinayon, naisingasing pay dagiti nadumaduma a sabali a baro a probinsia (wenno dagiti administrasion ti agpang ti probinsia):

Dagiti nagibasaran

Dagiti akinruar a silpo 
 Daftar 34 Provinsi Di Indonesia